3)

pielikuma VIII sadaļu groza šādi: a) ievaddaļā 1. punktu aizstāj ar šādu: “1. Šī sadaļa neattiecas uz gliemenēm, adatādaiņiem, tunikātiem un jūras vēderkājiem, ja, laižot tirgū, tie vēl ir dzīvi. Izņemot I un II nodaļu, tā attiecas uz šādiem dzīvniekiem, ja tos nelaiž tirgū dzīvus, un šādā gadījumā tiem jābūt iegūtiem saskaņā ar VII sadaļu. Šajā sadaļā “superatdzesēšana” ir process, kurā svaiga zvejniecības produkta temperatūru pazemina diapazonā no zivju sākotnējā sasalšanas punkta līdz vērtībai, kas ir apmēram 1–2 °C par to zemāka. Šī sadaļa attiecas uz atkausētiem neapstrādātiem zvejniecības produktiem un svaigiem zvejniecības produktiem, kuriem saskaņā ar atbilstošiem Savienības tiesību aktiem pievienotas pārtikas piedevas.”; b) sadaļas III nodaļas A punktu aizstāj ar šādu: “A. PRASĪBAS ATTIECĪBĀ UZ SVAIGIEM ZVEJNIECĪBAS PRODUKTIEM 1. Svaigus zvejniecības produktus, kas ir veseli un izķidāti, drīkst pārvadāt un uzglabāt uz kuģa atdzesētā ūdenī. Tos drīkst arī turpināt pārvadāt atdzesētā ūdenī pēc izkraušanas krastā un šādi pārvest no akvakultūras uzņēmumiem līdz sauszemes uzņēmumam, kurā veic citas darbības, nevis pārvadāšanu vai šķirošanu. Ja izmanto trīsslāņu polietilēna konteinerus, kas pildīti ar ūdeni un ledu, veselus un izķidātus svaigus zvejniecības produktus var pārvadāt pēc ierašanās sauszemes uzņēmumā, kurā veic citas darbības, nevis pārvadāšanu, ar nosacījumu, ka ir izpildītas VIII nodaļas 1. punkta a) apakšpunkta prasības. 2. Ja atdzesētus, neiepakotus produktus neizplata, nenosūta, nesagatavo vai neapstrādā tūlīt pēc nonākšanas uzņēmumā uz sauszemes, tie jāuzglabā uz ledus šim nolūkam piemērotās telpās vai, ja tie ir veseli vai izķidāti svaigi zvejniecības produkti, trīsslāņu polietilēna konteineros, kas izgatavoti no izolējoša materiāla un pildīti ar ledu un ūdeni. 3. Ledus atjaunošana jāveic tik bieži, cik nepieciešams. Ja izmanto trīsslāņu polietilēna konteinerus, kas pildīti ar ūdeni un ledu, tiem jābūt tīriem un nebojātiem. Ūdens temperatūrai jābūt iespējami tuvu 0 °C, un ūdenim ir jānosedz visas zivis. Konteineros ledum ir jāpārklāj visa ūdens virsma, nodrošinot, ka visas zivis atrodas zem ledus slāņa. 4. Iepakoti svaigi zvejniecības produkti jāatdzesē līdz temperatūrai, kas tuvojas ledus kušanas temperatūrai. 5. Tādas darbības kā galvas atdalīšana un ķidāšana jāveic atbilstoši higiēnas prasībām. Ja no tehniskā un tirdzniecības viedokļa ir iespējams veikt ķidāšanu, tā jāveic iespējami drīz pēc produktu nozvejošanas vai izkraušanas krastā. Produkti rūpīgi jānomazgā uzreiz pēc šīm darbībām. 6. Tādas darbības kā filejas atdalīšana un sadalīšana jāveic tā, lai izvairītos no filejas un tās gabalu piesārņošanas vai bojāšanas. Fileja un tās gabali nedrīkst atrasties uz darba galda ilgāk, nekā vajadzīgs to sagatavošanai. Fileja un tās gabali vai šķēles jāiesaiņo un vajadzības gadījumā jāiepako un jāatdzesē iespējami drīz pēc sagatavošanas. 7. Konteineros, ko izmanto tādu neiepakotu, sagatavotu svaigu zvejniecības produktu nosūtīšanai vai uzglabāšanai, ko uzglabā uz ledus, jānodrošina, ka izkusušā ledus ūdens tiek notecināts un nepaliek saskarē ar zvejniecības produktiem.”; c) sadaļas VIII nodaļas 1. punktu aizstāj ar šādu: “1. Pārvadāšanas laikā zvejniecības produkti jātur vajadzīgajā temperatūrā. Konkrētāk: a) svaigi zvejniecības produkti, atkausēti neapstrādāti zvejniecības produkti un karstumapstrādāti un atdzesēti produkti, kas gatavoti no vēžveidīgajiem un gliemjiem, jāuzglabā temperatūrā, kas tuvojas ledus kušanas temperatūrai. Ja veselu un izķidātu svaigu zvejniecības produktu pārvadāšanai izmanto trīsslāņu polietilēna konteinerus, kas pildīti ar ūdeni un ledu, visā uzglabāšanas/pārvadāšanas laikā, kas jāveic kontrolētā temperatūrā, tajos jābūt ledum. Veselu un izķidātu svaigu zvejniecības produktu pārvadāšana un uzglabāšana trīsslāņu polietilēna konteineros, kas pildīti ar ūdeni un ledu, nedrīkst pārsniegt trīs dienas; b) sasaldēti zvejniecības produkti, izņemot veselas, sākotnēji sālījumā sasaldētas zivis, kas paredzētas konservu ražošanai, pārvadāšanas laikā jātur vienmērīgā temperatūrā, kas nav augstāka par –18 °C visās produkta daļās, pieļaujot īslaicīgas augšupejošas temperatūras svārstības 3 °C robežās; c) ja superatdzesēšanas procesu izmanto svaigu zvejniecības produktu pārvadāšanai, pārvadāšana kastēs bez ledus ir atļauta ar nosacījumu, ka uz šīm kastēm ir skaidri norādīts, ka tajās ir superatdzesēti zvejniecības produkti. Pārvadāšanas laikā superatdzesētiem zvejniecības produktiem jāatbilst prasībai, ka produkta iekšējā temperatūra ir diapazonā no –0,5 °C līdz –2 °C. Superatdzesētu zvejniecības produktu pārvadāšana un uzglabāšana nedrīkst pārsniegt piecas dienas.”;